આ હૂમલા બાદ યાદવ પાછા પડવાનાં બદલે ઘાયલ સિંહની જેમ બમણી તાકાતથી આગળ વધ્યા. ત્રણ ગોળીઓ વાગી હોવા છતા તેમણે સીધું 60 ફુટનું ચડાણ અકલ્પનીય રીતે પાર કર્યું. ઉપર પહોંચતા જ દુશ્મનોનાં પહેલા બંકરનો યાદવે સત્યાનાશ કરી નાખ્યું. નિશ્ચિત મૃત્યુને પણ તે જવાનને ભરખતા બે મિનિટ પાછુ વળી જવું પડે. ત્યાર બાદ ટુકડી પર હૂમલો કરી રહેલા બીજા બંકર પર ધ્યાન કેન્દ્રીત કર્યું અને તે બંકરને પણ નષ્ટ કરી દીધું. ત્યાર બાદ તેમનાં સાથીઓ તેમની પાસે પહોંચી ગયા. જો કે આટલું કરતા સુધીમાં યાદવનો એક હાથ તુટી ચુક્યો હતો અને 15 ગોળીઓ વાગી હતી. ગ્રેનેડિયર યાદવે ત્રીજા બંકર પર પણ હૂમલો કરવા માટે સાથીઓને લલકાર્યા અને પોતાનો તુટેલો હાથ બેલ્ટથી બાંધીને અંતિમ બંકરનો પણ નાશ કર્યો.